| Oso pardo do Ussuri*Ursus arctos lasiotus* |
| --- |
| Exemplar no zoo de Beijing |
| Estado de conservación |
| VulnerableVulnerable |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Mammalia |
| Orde: | Carnivora |
| Familia: | Ursidae |
| Xénero: | *Ursus* |
| Especie: | *U. arctos* |
| Subespecie: | ***U. a. lasiotus***Gray, 1867 |

 |

O **oso pardo do Ussuri** (*Ursus arctos lasiotus*) é unha subespecie de mamífero carnívoro da familia dos úrsidos, unha das varias integradas na especie *Ursus arctos*.

É un dos osos pardos máis grandes, un oso pardo do Ussuri moi grande pode achegarse ao tamaño do oso Kodiak (*Ursus arctos middendorffi*).

Taxonomía
---------

### Descrición

A subespecie foi descrita en 1867 polo naturalista e zoólogo inglés John Edward Gray, no seu traballo:

Gray, J. E. (1867): "Note on *Ursus lasiotus*, a hairy-eared bear from North China". *Annals and Magazine of Natural History*. Ser. 3. **20** (118): 301.
### Sinónimos

Ademais de polo nome actualmente válido, a subespecie foi coñecida polos sinónimos:

* *U. a. baikalensis* Ognev, 1924
* *U. a. cavifrons* (Heude, 1901)
* *U. a. ferox* Temminck, 1844
* *U. a. macneilli* Lydekker, 1909
* *U. a. melanarctos* Heude, 1898
* *U. a. yesoensis* Lydekker, 1897

Características
---------------

É moi semellante ao oso pardo de Kamchatka (*Ursus arctos beringianus*), aínda que ten un cranio máis alongado, unha fronte menos elevada, os ósos nasais algo máis longos e os arcos cigomáticos menos separados, e é de cor algo máis escura, sendo algúns individuos completamente negros, feito que unha vez levou á especulación, agora refutada, de que os individuos negros eran híbridos de osos pardos e osos negros asiáticos.[] Os machos adultos teñen cranios que miden 38,7 cm de longo e 23,5 cm de largo. Ocasionalmente poden alcanzar tamaños maiores que os seus homólogos de Kamchatka: o cranio máis grande medido por Sergej Ognew (1931) era só lixeiramente máis pequeno que o do oso Kodiak (a subespecie máis grande de osos pardos) rexistrado naquel momento.

Distribución xeográfica
-----------------------

Encóntran en Asia: no krai de Ussuri (nome non oficial para unha parte do krai de Primorie e do krai de Khabarovsk), na illa de Sakhalin, no óblast de Amur, nas illas Shantar, nas illas Iturup e Kunashir (ambas as dúas nas illas Kuriles), no nordeste da China, na península de Corea e en Hokkaido (Xapón).

Até o século XIII estes osos habitaban as illas de Rebun e Rishiri, tras cruzar o estreito de La Pérouse para alcanzalas.. Tamén estiveron presentes en Honshu durante o último período glacial, pero posiblemente foron levados á extinción quizais competindo co outros osos asiáticos.

Alimentación
------------

Aínda que a dieta dun oso pardo do Ussuri é principalmente vexetariana, é un gran depredador, sendo capaz de matar calquera presa. En Hokkaido come mamíferos grandes e pequenos, peixes, aves e insectos (por exemplo, formigas).[]

Notas
-----

1. 1 2 3  *Ursus arctos lasiotus* Gray, 1867 no *MSW*.
2. 1 2 3  Heptner, V. G. & N. P. Naumov, editors (1998): *Mammals of the Soviet Union. Vol. II Part 1, Sirenia and Carnivora (Sea Cows, Wolves and Bears)*. Enfield, Connecticut, USA: Science Publishers, Inc. ISBN 1-8861-0681-9.
3. ↑  ZipCodeZoo *(en inglés)*.
4. ↑  『野生動物調査痕跡学図鑑』 p. 356.
5. ↑  坪田敏男, 山崎晃司, 2011, 日本のクマ: ヒグマとツキノワグマの生物学, University of Tokyo Press.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Oso pardo do Ussuri*** |

### Bibliografía

* Wilson, Don E. & Reeder, D. M. eds. (2005): *Mammal Species of the World - A Taxonomic and Geographic Reference*. Third edition. Baltimore, Maryland, USA: The Johns Hopkins University Press, 2 vols. ISBN 978-0-8018-8221-4.

### Ligazóns externas

* ITIS.
* Encyclopedia of Life.
* BioLib.
* Denning ecology of brown bears and Asiatic black bears in the Russian Far East.
* Bears of the World Arquivado 07 de febreiro de 2009 en Wayback Machine..

|  |  |
| --- | --- |
| Identificadores taxonómicos | 
* EOL: 1266082
* GBIF: 6163843
* iNaturalist: 147156
* ITIS: 726992
* MSW: 14000981

 |